**Дейности в страната в рамките на Националната АНТИСПИН кампания по повод отбелязването на 14 февруари – Ден на влюбените**

**#ОбичайБезопасно**

**Благоевград**

Доброволците в Благоевград, Гоце Делчев, Разлог, Белица, Кресна, Хаджидимово, Огняново ще раздават „валентинки“ и „трифонки“, картички и информационни брошури, свързани с превенцията на сексуално рисковото поведение. Всеки ще може да се снима в рамка за „Св. Валентин“, а снимката си да качи в социалните мрежи. На 15.02. ще се раздават айряни на хората по центъра на Благоевград и Гоце Делчев след празнуването на празниците, за освежаване и добър старт на деня.

На 21.02.2023 г. ще се реализира традиционното „Нощно четене с БМЧК“ на тема „Любов и музика“ с четене на стихове на любовна тематика и музикални изпълнения на група KIDS of THE ROSE (която се състои от доброволци на БМЧК).

**София област**

Доброволците ще направят презентации по темата, които ще представят пред своите съученици в различни учебни заведения в Пирдоп, Етрополе, Годеч и Костинброд. В рамките на кампанията на различни места ще има раздаване на „валентинки“, балони във форма на сърца, караоке-парти с награди, фото-стена за снимки, които да бъдат качвани в социалните мрежи.

**Търговище**

В Търговище и Антоново ще бъдат организирани благотворителни базари с ръчно изработени сувенири и накити. Ще се раздават и информационни материали, предоставени от РЗИ Търговище, за безплатно изследване и консултиране за ХИВ/СПИН, хепатити В и С и сифилис в периода 13-17 февруари. В няколко училища ще се проведат презентации за превенция на сексуално преносими инфекции.

**Хасково**

В клубовете на БМЧК – Хасково ще се проведе информационна кампания, като в училищата ще бъдат поставени кутии с „валентинки“, а на площад „Свобода“ в Хасково доброволци ще информират и раздават листовки за работата на Кабинета за анонимно и безплатно консултиране и изследване за ХИВ/СПИН (КАБКИС) в РЗИ. На 14.02. мобилният медицински кабинет за изследване за ХИВ ще бъде разположен на площада пред Областна администрация от 10.00 до 15.00 ч.

**Ямбол**

Провеждане на онлайн кампания в профила на БМЧК - Ямбол с поздравяване на любим човек чрез дигитална „валентинка“ и интервю в ТикТок на тема „Познай романтична песен и получи награда“. На 14 февруари от 15.00 ч. пред Градската библиотека доброволците ще раздават информационни материали по темата, „валентинки“, цветя и балони, както и късмети с любовна поезия. Доброволците ще приканят влюбени двойки да се снимат за спомен в изработено от тях сърце. Общинските клубове на БМЧК в Болярово, Елхово, Стралджа и Тунджа ще проведат свои кампании в училищата.

**Велико Търново**

Доброволците от БМЧК ще проведат информационна АНТИСПИН кампания под мотото „Обичай безопасно“ в няколко училища в града, където ще раздават „валентинки”, презервативи и брошури по темата. От 15.00 ч. пред паметникът на Васил Левски в града, доброволци и партньори от РЗИ ще раздават валентинки, презервативи, балони и информационни материали. Вечерта в заведение в града, доброволците от БМЧК и партньори организират „Светофар парти“ с игри за запознанство и викторина с тематични въпроси.

**Бургас**

Доброволците на БМЧК - Бургас организират кампания „Обичай безопасно“, която ще проведат на 14.02 в междучасията под формата на игра с предизвикателства и томбола с награди. Кампанията ще проведе в 3 гимназии в Бургас. След като изпълнят предизвикателствата, зададени от доброволците, учениците ще могат да участват за голямата награда – билети за кино и сувенирни предмети, осигурени от Cinema City Burgas.

Доброволците от клуба на БМЧК в Айтос ще събират ръчно изработени сърца-валентинки и ще ги окачват на табло в училище. В клубовете в Сунгурларе и Царево доброволците също ще творят валентинки и ще ги раздават сред съучениците си, заедно с предпазни средства. Доброволците от клуба в Несебър ще правят валентинки, ще раздават флаери и ще направят презентация на тема „Сексуално рисково поведение и превенция на СПИ“.

**Враца**

В рамките на националната АНТИСПИН кампания, в центъра на града на 14.02. ще бъде разположена шатра, в която доброволците ще раздават „валентинки“ с пожелания и презервативи, а също и игри за приятели и влюбени с вкусни награди. Ще има и презентации за превенция на ХИВ/СПИН в училища, като ще има още раздаване на червени лентички и „валентинки“ с послания, информационни табла, рамки за снимки и др.

**Стара Загора**

Доброволците от БМЧК - Стара Загора ще си партнират с експертите от РЗИ. На  14.02. от 12.00 до 14.00 ч. ще има разположен мобилен медицински кабинет (КАБКИС) до Община Стара Загора. Доброволците ще раздават балони и брошури, ще разясняват на минувачи как могат да се заразят и предпазят от ХИВ, а също и ще ги приканват да се изследват.

**Габрово**

По повод 14 февруари доброволците на БМЧК - Габрово ще организират акция по време на голямото междучасие в Национална Априловска гимназия. Ще бъде изработена рамка за снимки, които могат да бъдат споделяни в социалните мрежи и пано във формата на сърце, в което ще бъде вплетена томбола от въпроси, факти и предизвикателства, насочени към превенцията на ХИВ/СПИН.

**Перник**

В периода 13-17.02. доброволците ще реализират кампания, съвместно с РЗИ - Перник и с ученическите съвети на 4 училища в града. Ще бъдат представени образователни лекции на теми, свързани с превенция на сексуалното и рисково поведение, които ще бъдат съпроводени с дискусия за любовни взаимотношения сред подрастващите. В едно училище ще се проведе игра сред класовете от прогимназиален и гимназиален етап, чрез която учениците ще имат възможността да се опознаят и да завържат нови контакти. Ще има и раздаване на „валентинки“.

**Смолян**

В партньорство с РЗИ - Смолян, доброволците ще реализират акции в Смолян, Рудозем, Девин и с. Баните. Младежите ще раздават презервативи и „валентинки“, а ще се правят и викторини в училищата. Ще се популяризира и работата на анонимен и безплатен кабинет за консултиране и изследване за СПИН и хепатит в РЗИ.

**Добрич**

БМЧК - Добрич, съвместно с Младежки център - Добрич, подготвят събитие „Св. Валентин“, което ще премине през няколко етапа в деня на влюбените – 14 февруари. Началото е в 18.00 ч. с Куиз-предизвикателство, а след това е т.нар. „Светът е за двама“ - предизвикателства и забавни игри за двойки. В края на вечерта младежите ще имат възможността да се опознаят на 5-минутни Бързи срещи, организирани от доброволците на БМЧК. На събитието ще се раздават информационни материали за СПИН/ХИВ и местата, на които всеки може да се консултира и изследва напълно безплатно и анонимно.

Клубовете на БМЧК в общините Тервел и Ген. Тошево традиционно ще раздават презервативи, информационни материали и сърчица през голямото междучасие.

**Кърджали**

Доброволците от 8 клуба в училища в Кърджали, Крумовград, Момчилград, с. Бенковски и с. Черноочене на организират ще реализират редица инициативи в рамките на Кампания. Ще се раздават информационни материали и „валентинки“, ще има тематични места и рамки за снимки, които да се качват в социалните мрежи. Младежите са подготвили и презентации, които ще представят пред своите съученици. Доброволците от ЕГ „Хр. Ботев“ ще посетят Дома за стари хора и ще представят сценка с послание за любов, а след това заедно с обитателите на социалната институция ще направят табло с послания какво е за тях любовта.

**Пазарджик**

Доброволците на БМЧК - Пазарджик ще проведат акция. Традиционно, в разположена шатра в централната част на града, ще се раздават презервативи и собственоръчно изработени „валентинки“. Преминаващите граждани ще могат да се снимат и в специално подготвена за празника рамка.

От общинските клубове младежите също ще отбележат този ден с различни инициативи.

**Русе**

Доброволците ще се включат в АНТИСПИН кампанията с различни инициативи. В няколко русенски училища ще има раздаване на информационни материали и презервативи, ще има и презентации по темата. За пета поредна година младежите ще се включат и в градската традиция “Да разцъфне Дървото на влюбените в Русе” с ръчно направените от „валентинки“ с послание "Обичай безопасно". Подготвена е и рамка за снимки, както и информационни материали, с които доброволците да запознаят младите хора с нуждата от предпазни средства.

**Шумен**

Доброволците ще представят презентации на тема „Превенция на ХИВ/СПИН и на сексуално рисковото поведение“ в училищата на града. Целта е учениците да разберат повече за СПИН, начините за заразяване и предпазване от ХИВ и други причинители на болести, както и за кабинетите за анонимно и безплатно консултиране и изследване за ХИВ/СПИН (КАБКИС) в РЗИ. Съвместно с експерти от РЗИ ще бъде направена демонстрация за правилно използване на презервативи. Кампанията ще бъде отбелязана и в социалните мрежи.